Thersites

Thersites alebo Thersités alebo Thersítés (, ) je v gréckej mytológii syn Agria (alebo jeho potomok)Quintus, Posthomerica 1,1041-1062Apollodoros, Bibliotheca, 1,8,6., achájsky vojak pred Trójou, jediná nehrdinská postava Homérovho eposu Iliada.Homér, Iliada, 2,211-278.

Homér ho opisuje ako škaredého, zhrbeného, plešatého a krívajúceho človeka, ktorý bol okrem toho aj hlúpy, lenivý, zbabelý a hašterivý. Keď mal bojovať, nebolo o ňom ani chýru, o to ho však bolo viac vidieť a počuť na sneme, kde sa neustále škriepil s achájskymi vodcami, ktorých pritom obracal na posmech a všemožne ich urážal. Obviňoval hlavne mykénskeho kráľa Agamemnóna, že kvôli vlastným cieľom úmyselne predlžuje vojnu a najväčšieho achájskeho hrdinu Achillea označoval za slabučkého človeka.

Keď raz svojimi hlúpymi rečami narúšal bojovú morálku mužstva, umlčal ho údermi žezla ithacký kráľ Odyseus za uznanlivého súhlasu vojakov, ktorí mu to priali. Z vojny sa už domov nevrátil, nezomrel však v boji, ale zabil ho Achilleus za zhanobenie mŕtvoly kráľovnej Amazoniek Penthesileie, ktorá pomáhala Trójanom a v boji s Achilleom padla.Apollodoros, Epitome, E,5,1.

 Referencie a bibliografia 

Kategória:Postavy gréckej mytológie
Kategória:Trójska vojna